Ján Brokoff

Ján Brokoff, známy aj ako Johann Brokoff, alebo v dobovej transkripcii tiež ako Johann Brockoff a Jan Brokov (* 23. jún 1652, Spišská Sobota, Uhorsko, dnes Slovensko – † 28. december 1718, Praha) bol barokový sochár a rezbár karpatsko-nemeckého pôvodu, narodený v regióne Spiš, na dnešnom severovýchodnom Slovensku. 

 Rodinné zázemie 
Rodina Brokoff pôvodne pochádzala zo Spišského Podhradia, odkiaľ presídlila do Spišskej Soboty. Ján pochádzal z rodiny spišskosobotského obuvníka Ondreja Brokoffa. Bol ženatý a mal 7 detí, z nich 5 synov. Manželka – Alžbeta rod. Spinglerová.Synovia Jána Brokoffa Michal Jan Josef Brokoff a Ferdinand Maxmilián Brokoff boli tiež sochári. Syn Anton Šebastián Brokoff bol dvorný básnik vo Viedni. Neskôr rodina presídlila do Čiech. 

 Štúdiá 
Nizšie školy vychodil vo svojom rodisku. Od roku 1672 na vandrovkách. Výučný list rezbára získal pravdepodobne v Regensburgu.

 Životné osudy a umelecká tvorba 
V roku 1675 Ján Brokoff počas svojej vandrovky prišiel prvýkrát do Prahy. V rokoch 16801682 pôsobil na hrade Ronsberg (južné Čechy). Pravdepodobne sa tu zrodila myšlienky odísť do Čiech natrvalo. Pracoval na rôznych miestach najmä v západných Čechách napríklad v rokoch 16821685 v Manětíne neďaleko Plzne. V roku 1682 konvertoval ku katolíckej viere. Po morovej epidémii, v roku 1692 sa usadil na Starom Meste pražskom, kde si otvoril dielňu na rohu Skořepky a Uhelného trhu, neskôr v (dnes už neexistujúcom) dome U Salátů na Národní třídě. Ferdinand Maxmilián po otcovej smrti prevzali vedenie rodinnej sochárskej dielne. V rokoch 17061709 realizoval niekoľko plastík pre bebediktínsky klaštor v Broumove. 

Jan Brokoff svoje rané práce vytváral samostatne, na neskorších dielach spolupracovali aj jeho synovia. Medzi najznámejšie diela Jana Brokoffa patrí socha sv. Jána Nepomuckého na Karlovom moste a ďalšie sochy z pôvodnej sochárskej výzdoby mosta: súsošie Pieta, ktoré bolo v roku 1859 presunuté do nemocnice Milosrdných sestier sv. Karola Boromejského (nemocnica pod Petřínom), sochy Sv. Jozef a Krst Krista, obe boli zničené počas revolúcie roku 1848, ich torza sú dnes súčasťou zbierok Lapidária v Národním muzeu v Prahe.

So svojimi synmi pracoval na sochárskej výzdobe Toskánskeho paláca na Hradčanoch, sú autormi alegórie Siedmich slobodných umení na atike a dvoch erbov na priečelí. Jan Brokoff vytvoril aj mnoho ďalších umeleckých diel na rôznych miestach v Čechách, napríklad vyrezávané sochy svätých v kostole Sv. Barbory v Manětíne, plastiky na zámku v Klášterci nad Ohří a Červenom Hrádku, výzdobu krbu v Saturnovej sále na zámku v Libochoviciach, hlavný oltár v kostole sv. Vojtecha benediktinského kláštora v Broumove a ďalšie.

 Dielo 
 Sv. Ján Nepomucký (1681-82), Karlov most, Praha
 Sv. Ján Nepomucký (1682), kostel sv. Jána Na Skalke, Praha
 Sv. Vít ( 1684-85), cintorínsky kostol sv. Barbory, Manětín
 Saturnov kozub (1689-90), zámok Libochovice
 Sv. Vít (1692), kostol Nanebovzatia Panny Márie,Tachov
 Triton, kašna v zámeckej záhrade, Klášterec nad Ohří
 Pieta na morovom stĺpu, Jirkov u Chomutova
 Sv. Ján Nepomucký, na moste, Jirkov u Chomutova
 Štyri elementy, alegorické sochy prenesené pred Magistrát, Radničná ulice v Moste
 Pieta (1695), z Karlova mostu prenesená ku špitálu Pod Petřínem, Praha
 Pieta (kolem 1700), Mníšek pod Brdy – Skalka  
 Sv. Václav vo vinici (okolo 1702), z vinice pod Vyšehradom prenesené do Lapidária Národného múzea v Prahe
 Kristov hrob (1706); Mariánsky stĺp (1706), Broumov
 sochy na hlavnom oltári, benediktínsky kostel sv. Vojtecha, Broumov 
 Kristov krst (1706), torzo z Karlova mostu prenesené do Lapidária Národného múzea v Prahe
 Sv. Josef (1706-07), Karlov most, Praha (zničené)
 Sv. Barbora, Margaréta a Alžbeta (1709), Karlov most, Praha (dielňa so synmi)
 Sv. František Borgia (1710), Karlov most, Praha (dielňa: so synmi)

 Pamätná tabuľa 
Na dome č. 1165 v Spišskej Sobote je umiestnená bronzová pamätná tabuľa, pripomínajúca jeho miesto narodenia,  odhalená v roku 1985, jej autorom je popradský umelec Imrich Svitana.

 Literatúra 
 Pollak Oskar: Johann und Ferdinand Maximilian Brokoff, Ein Beitrag zur Geschichte der österreichischen Barockplastik. Prag, Calve, 1846
 Kolektív autorov: Slovenský biografický slovník, I. zväzok, A–D, Martin 1989
 Kolektív autorov: Kdo byl kdo v našich dějinách do roku 1918, Praha 1992
 Blažíček, Oldřich J. Ferdinand Brokof, Odeon, Praha 1976, s. 23-43, (tu predovšetkým kapitola Léta učení a studia)
 Vošahlíková Pavla a kol.: Biografický slovník českých zemí, 7. sešit, Praha 2007

 Referencie 
 Rodina Brokoffů 
  Jan Brokoff (sochař)
  Ján Brokoff 
  Johann Brokoff in Deutsche Biographie

 Iné projekty 

 Zdroj 


 Externé odkazy 
 Záznam o narodení a krste v matrike – evanjelická farnosť Spišská Sobota; pokrstený ako Johannes Brokoff

Kategória:Narodenia v 1652
Kategória:Úmrtia v 1718
Kategória:Osobnosti zo Spišskej Soboty
Kategória:Českí sochári
Kategória:Barokoví sochári
Kategória:Slovenskí sochári
Kategória:Slovenskí rezbári
Kategória:Slovenské osobnosti nemeckého pôvodu